বছর সাতানব্বইয়ের বৃদ্ধটিকে দেখে ঈষৎ করুণা হতে পারে। কিন্তু ‘নৃশংস’ নাৎসি কম্যান্ডারের ভূমিকায় তাঁকে কল্পনা করা প্রায় অসম্ভব। অথচ পুলিশি তথ্য বলছে ইনিই চল্লিশের দশকের কুখ্যাত ও বিশ্বযুদ্ধ পরবর্তী বিশ্বের ‘মোস্ট ওয়ান্টেড’ নাৎসি নেতা লাদিসলাউস সিৎসিক-সাতারি। প্রায় সত্তর বছর পর সম্প্রতি তাঁকে বুদাপেস্টের ফ্ল্যাট থেকে গ্রেফতার করেছে হাঙ্গেরি পুলিশ। যুদ্ধাপরাধ ও নির্যাতনের অভিযোগ আনা হয়েছে লাদিসলাউসের বিরুদ্ধে।